་རྟོག་
སྟོང་གི་རྒྱུད་གསུམ་ཡིན། །སྡིག་པ་ཕུང་ཤིག་ཡང་སྙིང་ནག་པོ་དང༌། །སྦལ་ནག་འཁོར་ལོ་ས་བདག་སྲོག་
འཁོར་གྱི། །རྒྱུད་རྣམས་རྒྱུད་ཕྲན་བཞི་རུ་གྲགས་པ་ཡིན། །རྒྱུད་སྡེ་དེ་དག་རྣམས་ཀྱི་སྒྲུབ་ཐབས་ནི། །རྩ་
བའི་སྒྲུབ་ཐབས་ལ་ཡང་དྲུག་ཡོད་དེ། །མཛེ་ནག་ལས་འཁོར་སྡིག་པ་ཕུང་ཤིག་དང༌། །སྦལ་ནག་ལྟོ་སྦྱོར་
ཀླུ་བདུད་སྦྲུལ་ནག་དང༌། །ས་བདག་ཀླུ་གཉན་སྲོག་གི་འཁོར་ལོ་དང༌། །མཛེ་ཟོར་ནག་པོ་རྣམས་ནི་ཡན་
ལག་རྒྱུད། །སྒྲུབ་ཐབས་ནོར་སྒྲུབ་རང་གཤེད་ཕྱིར་ཟློག་སྲུང༌། །ནད་གསོ་གྲོགས་དང་སྤྲད་ཅིང་དགྲ་སྐལ་
དུ། །གཏད་པ་རྣམས་ནི་ཁྱད་པར་ཅན་ཡིན་གསུངས། །འཇམ་དཔལ་ལས་ཏིག་གསང་བ་ སུམ་བཅུ་པ།
གསང་བ་དྲུག་ཅུ་པ་དང་བཅུ་དགུ་པ། །དེ་བཞིན་འཇམ་དཔལ་གསང་རྒྱུད་སྔ་ཕྱི་གཉིས། །གཞན་ཡང་
འཁྲུལ་འཁོར་ནག་པོ་སྔགས་རྒྱུད་དང༌། །ཟླ་གསང་ཟོར་བ་དམར་ནག་རྒྱུད་དང་ནི། །པྲ་ཁོག་སྣང་བའི་
རྒྱུད་དང་གཞན་ཡང་ནི། །ཡ་མ་རཱ་ཛ་སྐུ་ཁྲོས་རྒྱུད་ཀྱང་ཐོབ། །བྱང་བུ་དགུ་སྐོར་ཐུགས་གཟེར་འབྲུ་གཅིག་
པ། །འཆར་ཁ་ནག་པོ་མ་བུ་ཞེ་དྲུག་མ། །ལྷ་མོ་རེ་མ་ཏི་ནི་མཆེད་བཞིའི་རྒྱུད། །གཞན་ཡང་ལྷ་མོ་དེ་ཉིད་
སྐུ་གཅིག་མ། །སྒྲུབ་སྐོར་བཅས་པ་བདག་གིས་ཐོབ་པ་ཡིན། །ནག་པོ་སྐྲ་འཐེན་ཤྲཱི་རལ་པ་ཅན། །དེ་ལ་
སོགས་པའི་སྒྲུབ་ཐབས་འགའ་ཡང་ཐོས། །རྫས་བཟློག་ཕོ་རྒྱུད་སྲོག་ཏིག་ནག་པོ་དང༌། །མོ་རྒྱུད་པ་ལ་པ་
ཏྲིའི་མཆོད་རྟེན་རྒྱུད། །བྱ་ཁྱུང་རྒྱུད་དང་ཀླུ་རྒྱུད་དམ་ཚིག་རྒྱུད། །སྒྲུབ་ཡིག་མན་ངག་ཆེ་ཕྲ་བཅོ་བརྒྱད་
དང༌ ། །པྲ་ཁྲིད་མན་ངག་ ཆེ་ ཆུང་ཤོག་དྲིལ་བཅས། །དེ་གཞན་ཡང་སྡེབ་གསུམ་དང་དོན་སྡེབ་གསུམ།
འཁོར་ལོ་རབ་འབྲིང་ཐམས་ཅད་ཚང་བར་ཐོས། །རྡོ་རྗེ་ལེགས་པ་གསེར་ཀྱང་ནག་པོ་དང༌། །དུག་མདའ་
333

ནག་པོ་གློ་རྡེག་བྱང་བུ་ནི། །ཉི་ཤུ་རྩ་གཅིག་པ་ཡང་ཐོབ་པ་ཡིན། །གཤིན་རྗེ་དམར་པོ་སྤུ་གྲི་རེག་གཅོད་
དང༌ ། །མཱ་ར་ཁྲག་སྐྱུགས་འཇིག་རྟེན་རླུང་དམར་རྣམས། །རྒྱུད་དང་སྒྲུབ་ཐབས་མན་ངག་ལག་ལེན་
བཅས། །རུ་མཚོན་དང་ནི་དྲག་སྔགས་གདུག་རྩུབ་ནི། སྐྱིན་ཐང་མེ་རླུང་འཁྲུགས་པ་སྔ་ཕྱི་གཉིས། །མན་
ངག་ཨུ་རྒྱན་པདྨས་མཛད་པ་ཡི། །རིན་ཆེན་གསེར་གྱི་འབྲུ་ཐུས་བཅས་པ་དང༌། །བསྡུས་དོན་སོ་བཞི་པ་
དང་གནད་ཡིག་དང༌། །ཆུ་འཁྱགས་གློ་བུར་དབབ་པའི་ལས་དང་ནི། །གཟའ་རྒོད་བསད་པའི་ཅོག་རྡུང་
ལག་ལེན་བཅས། །འཇིག་རྟེན་ཁམས་སུ་ཐོག་སེར་དབབ་ལ་སོགས། །གཟའ་ཡི་འཁྲུལ་འཁོར་ལྔ་ཡང་
རྫོགས་པར་ཐོབ། །གཞན་ཡང་མཚོན་བྱ་ལས་ཀྱི་འཁོར་ལོའི་ལས། །བསྒྲལ་བའི་ཞིང་བཅུ་ཆམ་ལ་དབབ་
པའི་ཕྱིར། །གསོད་བྱེད་ཁྲམ་ལ་བཏབ་པའི་མན་ངག་དང༌། །དེ་བཞིན་མྱོས་པ་ཀླུ་ལ་གཏད་པ་དང༌། །
ཁྲག་སྐྱུག་མ་མོའི་ཟོར་ཁ་དབབ་པ་དང༌། །འཐོམས་པ་བདུད་ཀྱིས་བསད་པའི་ལས་དང་ནི། །བཙན་རྒོད་
དངོས་སུ་གཟིར་བ་གཟེར་གྱི་ལས། །དེ་བཞིན་རྒྱལ་པོས་མངོན་སུམ་སྨྱོ་བ་དང༌། །གཞན་ཡང་མུ་སྟེགས་
མངོན་དུ་བཀོལ་བ་དང༌། །གཟའ་སྦྱང་ལོ་མ་རྦད་པའི་ལག་ལེན་དང༌། །སྔགས་པ་རང་གཤེད་རང་ལ་
དབབ་པ་དང༌། །མོན་པ་མགོ་དགུ་མངོན་དུ་བཀོལ་བ་དང༌། །སྡིག་པ་མགོ་དགུས་དངོས་སུ་བསད་པ་
དང༌། །སྦྲུལ་ནག་མགོ་དགུས་ཀླུ་ལ་གཏད་པ་དང༌། །འགྲོ་བ་བསད་དང་ལོ་འབྲས་གཞོམ་པ་དང༌། །ཡུལ་
མཁར་ཕུང་བར་བྱེད་པ་ལ་སོགས་པའི། །དྲག་སྔགས་གསང་བ་སྒྲོན་མའི་སྐོར་རྣམས་དང༌། མུ་སྟེགས་པ་
རུ་ལས་བདུན་ཐམས་ཅད་ཐོས། །འཇམ་དཔལ་ནག་པོ་རྩ་བའི་རྒྱུད་དང་ནི། །ཟླ་གསང་ནག་པོའི་རྒྱུད་
དང་གསལ་བྱེད་སྒྲོན། །འཇམ་དཔལ་ཟླ་སེང་མེ་ལྕེ་འཕྲེང་བའི་རྒྱུད། །དེ་ཡི་ཕྱི་མའི་རྒྱུད་དང་བཅས་པ་
ཐོས། །འཇམ་དཔལ་ནག་པོ་རོ་ལངས་ཤ་རའི་རྒྱུད། །ནག་པོ་རྣམ་རྒྱུད་རྣམ་པར་རྒྱལ་བའི་རྒྱུད། །འཇམ་
དཔལ་ལས་བཞི་འཁོར་ལོ་གསང་རྒྱུད་དང༌། །གཞན་ཡང་འཇམ་དཔལ་སྒྱུ་འཕྲུལ་དྲ་བའི་རྒྱུད། །དྲི་མ་
མེད་ པའི་རྒྱུད་ དང་ བཅས་པ་ཐོབ། །ལས་ཀྱི་སྦྱོར་ཁ་བརྒྱ་རྩ་གཅིག་པའི་རྒྱུད། །ནག་པོ་དགྲ་སྒྱུར་ཁ་
ཐུན་ནག་པོའི་རྒྱུད། །ནག་པོ་འཁོར་ལོའི་རྒྱུད་དང་ཁ་ཐུན་ནག་པོའི་རྒྱུད། །གཙུག་ན་མེ་འབར་རྒྱུད་དང་
མཐར་ཐུག་འཁོར་ལོའི་རྒྱུད། །རག་ཤ་དམར་ནག་རྒྱུད་དང་རག་ཤ་གླང་མགོའི་རྒྱུད། །སྒྱུ་མཆོག་འཁོར་
ལོའི་ རྒྱུད་ དང་ དྲག་ པོ་ ཟངས་ ཁའི་ རྒྱུད། །དྲག་ པོ་ འཁོར་ལོའི་རྒྱུད་ རྣམས་མ་ ལུས་ ཐོབ། །གཞན་ ཡང་
གཤིན་རྗེ་དམར་པོའི་རྒྱུད་སྡེ་ལ། །གཤིན་རྗེ་དམར་པོ་རྩ་བའི་རྒྱུད་དང་ནི། །གར་མཁན་མཆོག་གི་རྒྱུད་
334

དང་དེའི་ཕྱི་མ། །གཞན་ཡང་མ་རུ་ཙེ་ཡི་རྒྱུད་དང་ནི། །ཟོར་བ་དམར་ནག་རྒྱུད་དང་དེ་བཞིན་དུ། །ག་འུ་
དམར་ནག་རྒྱུད་ཀྱང་ཐོས་པ་ཡིན། །དེ་གཞན་དམར་པོ་སྙིང་ཟན་རྒྱུད་དང་ནི། །ཁ་ཐམ་དམར་ནག་རྒྱུད་
རྣམས་འགྲེལ་བཅས་ཐོབ། །འཇམ་དཔལ་ཁ་ཐུན་ནག་པོའི་དབང་ཀ་དང༌། །གདམས་སྐོར་རྣམས་དང་
འཁྲུལ་འཁོར་ལག་ལེན་བཅས། །ཁ་ཐུན་སྔ་འགྱུར་ཕྱི་འགྱུར་རྣམས་ཀྱང་ཐོས། །འབྲོ་ལོ་ནས་བརྒྱུད་རླུང་
འཁོར་ནག་པོ་དང༌། །དཀར་པོ་བྲམ་ཟེ་སྡོམ་བཟང་མ་ཡང་ཞུས། །གཞན་ཡང་སློབ་དཔོན་གྱང་ཁང་ཤཱཀ་
འབུམ་ལ། །གེག་མོ་མེ་ཆེན་ཧཾ་དང་རླུང་འཁོར་ཞུས། །འདི་རྣམས་རབ་ཏུ་མ་བྱུང་བར་དུ་ཡང༌། །ཅུང་ཟད་
ཐོས་བསམ་བྱས་པའི་རྣམ་ཐར་ཡིན། །དེ་རྗེས་ཉི་ཤུ་རྩ་བརྒྱད་ལོ་ལ་ནི། །བསྙེན་པར་རྫོགས་ནས་ལས་ཀྱི་
སློབ་ དཔོན་ ལ། །སྤྱོད་ འཇུག་ དང་ ནི་ སྡོམ་ ཚིག་ རྒྱས་ པར་ཐོས། །མཁན་ ཆེན་ པ་ ལས་འདུལ་ ཚད་
མངོན་གསུམ་ཐོས། །གསང་སྡེའི་སློབ་དཔོན་བཀྲ་ཤིས་དཔལ་ལ་ཡང༌། །སྨན་ལྷའི་མདོ་ཆོག་སྒྲོལ་མའི་
གསོལ་འདེབས་དང༌། འཇམ་པའི་དབྱངས་ཀྱི་སྒྲུབ་ཐབས་རྣམས་ཀྱང་ཞུས། །ཕྱི་དུས་ལས་ཀྱི་སློབ་དཔོན་
བསོད་ནམས་གྲགས། །མཁན་པོའི་གདན་སར་ཚོགས་པ་སྐྱོང་དུས་སུ། །དབུ་མ་ལུགས་ཀྱི་སེམས་བསྐྱེད་
ཆོ་ག་དང༌། །དབུ་མ་ཆེན་པོའི་ཁྲིད་ཀྱི་ལུང་རྣམས་ཞུས། །གཙུག་ཏོར་རྣམ་རྒྱལ་དང་ནི་རྣམ་སྲས་ཀྱི། །
རྗེས་གནང་དང་ནི་དོན་ཡོད་ཞགས་པ་ཡི། །གཟུངས་ཀྱི་སྒྲུབ་པའི་ཆོས་སྐོར་རྣམས་དང་བཅས། །གཞན་
ཡང་ཡུམ་སྒྲུབ་ལ་སོགས་གདམས་ཕྲན་འགའ། །བློ་སྦྱོང་དང་ནི་སྐྱེས་བུ་གསུམ་གྱི་ཁྲིད། །ཞུས་ཤིང་ཚོགས་
པའི་སློབ་དཔོན་བསོད་བཟང་ལ། །ཇོ་མ་ནང་པ་ནས་བརྒྱུད་རྒྱུད་སྙིང་གི །འགྲེལ་བཅས་གོང་མའི་དབང་
གི་ཆོ་ག་དང༌། །སྦྱོར་དྲུག་ཁྲིད་ཡིག་གསལ་སྒྲོན་རྣམས་དང་ནི། །ཡེ་ཤེས་སྤྱན་སྒྲུབ་ཉི་ཟླ་སྒྲུབ་ལ་སོགས། །
གདམས་སྐོར་རྣམས་ཀྱང་བདག་གི་མ་ལུས་ཞུས། །གཞན་ཡང་ཐུགས་རྗེ་ཆེན་པོའི་དམར་ཁྲིད་དང༌། སྐྱེས་
བུ་གསུམ་གྱི་ཁྲིད་ལུང་རྣམས་ཀྱང་ཞུས། །ཀླུ་གུ་རི་པ་བསོད་ནམས་རྒྱལ་མཚན་ལས། དོ་ཧ་སྐོར་གསུམ་
བདུད་རྩི་འབྱུང་རྒྱུད་དང༌། །ཅོང་ཞི་དང་ནི་རྩ་མཆོག་རྟག་ཏུ་ངུ༌། །ནཱ་ག་གེ་སར་བཅུད་ལེན་རྣམས་ཀྱང་
ཞུས། །སློབ་དཔོན་སྟོན་པ་ཀུན་དགའ་རིན་ཆེན་ལ། གཡུལ་རྒྱལ་ཞེས་ གྲགས་ དབྱངས་ འཆར་ རྒྱུད་ ཀྱི་
སྐོར། །རྩིས་ཕྲན་རྣམས་དང་བཅས་པ་མཁས་པར་བསླབ། །བསམ་སྡིངས་བླ་མ་མཁས་གྲུབ་ཆོས་རྗེ་ཡི།
ཞབས་ལ་གཏུགས་ནས་དབང་དང་གདམས་ངག་ནི། །ཅུང་ཟད་ཞུས་པའི་དཀར་ཆག་འདི་ལྟར་ཡིན། །
རྒྱུད་སྡེ་ལྔ་ཡི་བྱིན་རླབས་བཀའ་དང་ནི། །ཕྱག་རྒྱ་ཆེན་པོ་གའུ་མ་ཡི་ཁྲིད། །བདེ་མཆོག་ལྷ་ལྔའི་བཀའ་དང་
།
335

དེ་ལས་གཞན། །ལམ་འབྲས་རྒྱས་པའི་བྱིན་རླབས་བཀའ་རྣམས་དང༌། །ཁྲིད་བཀའ་གདམས་སྐོར་བླ་མ་
དམར་གྱི་ལུགས། །ལམ་སྐོར་བརྒྱད་དང་བཅས་པ་ཐམས་ཅད་ཞུས། །ཕྱག་རྒྱ་ཆེན་པོ་ལྷན་ཅིག་སྐྱེས་སྦྱོར་
གྱི། །ཁྲིད་དང་གཞན་ཡང་བདེ་མཆོག་ལྷན་སྐྱེས་ཀྱི། །དབང་བཀའ་གདམས་པར་བཅས་པ་རྣམས་ཀྱང་
ཐོབ། །གཞན་ཡང་འཕྲལ་གྱི་ཆོས་སྤྱོད་བྱ་རྒྱུ་ལ་། །གཏོར་འབུམ་དང་ནི་བརྒྱ་རྩ་སུ་རཱུ་པ། །ཀླུ་གཏོར་བ་སུ་
ཀི་ལ་སོགས་པ་ཐོབ །གཞན་ཡང་ཨ་མ་ལབ་སྒྲོན་གཅོད་ཀྱི་སྐོར། །བཀའ་བརྒྱུད་ཉམས་བརྒྱུད་སྒང་སྒྲིལ་
གསུམ་ཀ་ཡི། །ནམ་མཁའ་སྒོ་འབྱེད་ངོ་སྤྲོད་གདམས་སྐོར་སོགས། །ཐམས་ཅད་ལག་ལེན་བཅས་ པ་
མཐོང་ཞིང་ཐོས། །གཞན་ཡང་མཁའ་འགྲོ་ནང་རིག་འཁྲུལ་གཅོད་དང༌། །མལ་གཅོད་གདན་ཐོག་གཅིག་
མ་རྣམས་ཀྱང་ཐོབ། །མཁས་གྲུབ་ཆོས་རྗེ་ཉིད་ཀྱིས་མཛད་པ་ཡི། །སྡོམ་གསུམ་ཉི་མའི་སྙིང་པོ་རྩ་འགྲེལ་
སོགས། །གཞན་ཡང་ཞལ་གྱི་གདམས་པ་ཅི་རིགས་ཐོས། །གདན་ས་ཞང་སྟོན་ཐུགས་ཀྱི་སྲས་མཆོག་ལ། །
གེགས་སེལ་གཟེར་ལྔ་བྱིན་རླབས་གདམས་སྐོར་དང༌། གནད་ལྔར་བཅས་པ་ཐམས་ཅད་བདག་གིས་
ཐོས། །ཕྱག་དྲུག་མགོན་པོའི་རྗེས་གནང་ཆོས་སྐོར་གྱི། །ཤ་བ་རི་པས་མཛད་པ་ལ་སོགས་དང༌། །བྱིན་
རླབས་ཡིག་ཆུང་ཞལ་བཞེས་བཅས་པ་ཐོབ། །གཞན་ཡང་རི་གོང་པ་ལས་བརྒྱུད་པ་ཡི། །རྟ་མགྲིན་བྱིན་
རླབས་ལས་ཚོགས་གདམ་སྐོར་བཅས། །དེ་དག་རྣམས་ཀྱང་བདག་གིས་ཞུས་པ་ཡིན། །གཞན་ཡང་གྲུབ་
ཐོབ་མགོན་པོ་ཡེ་ཤེས་ལ། །རྡོ་རྗེ་རྦ་རླབས་དབང་གི་ངོ་སྤྲོད་ཞུས། །དྲིན་ཅན་བླ་མ་དངུལ་སྟོན་གླང་ཁལ་
བ། །ཁོང་ལ་རྫོགས་ཆེན་ཡེ་ཤེས་གསང་རྫོགས་སྐོར། །གཉན་སེ་གཉིས་ཀའི་ གཏད་ རྒྱ་ ཡོངས་རྫོགས་
ཞུས། །དེ་ཡང་བདག་དོན་གཞན་དོན་གཉིས་ཀ་དང༌། །བདག་གཞན་གཉིས་ཀའི་བར་ཆད་སྲུང་བྱེད་པ། །
བཀའ་སྲུང་བསྟན་སྲུང་ཆོས་སྲུང་ལུས་སྲུང་དང༌། ཡོངས་སུ་རྫོགས་པའི་གཏད་རྒྱ་རྣམ་པ་དྲུག །དེ་གཞན་
གང་ཟག་རེ་རེའི་གཏད་རྒྱ་དང༌། ཐུན་མོང་མ་ཡིན་པ་ཡི་གཏད་རྒྱ་རྣམས། །མ་ལུས་རྫོགས་པར་བདག་
གིས་ཐོབ་པ་ཡིན། །དེ་ལས་གཞན་ཡང་མཉམ་གྲོལ་གདམས་པའི་སྐོར། །གཞུང་གདམས་བརྒལ་ལེན་
བརྡའ་དང་ཁ་འཐོར་སོགས། །དེ་དག་རྣམས་ཀྱང་བདག་གིས་རྫོགས་པར་ཐོབ། །འཇམ་དཔལ་མེ་རི་
གསང་བའི་རྒྱུད་ལས་ནི། །གསུངས་པ་འཇམ་དཔལ་ཐུགས་ཀྱི་སྒྲུབ་པ་ལ། །ཕྱི་དང་ནང་དང་གསང་བ་
དོན་གྱི་དབང༌། །གདམས་པར་བཅས་པ་མ་ལུས་ཐོབ་པ་ཡིན། །དེ་ལས་གཞན་ཡང་ཞི་བྱེད་སོ་ཡི་ལུགས།
དོན་ བརྒྱུད་ རིག་ པ་ གཅེཪ་ མཐོང་ ཞེས་ པ་དང༌ ། །ཞི་བྱེད་ཀམ་ ལུགས་གདན་བཞིའི་བྱིན་རླབས་ཀྱི། །
336

བཀའ་དང་ཆོས་སྐོར་རྣམས་ཀྱང་བདག་གིས་ཞུས། །གཞན་ཡང་ཁ་རག་སྒོམ་ཆུང་ཆོས་སྐོར་ལ། །སྤུངས་
པ་སེམས་བྱུང་ཁ་འཐོར་རྣམས་ལ་ནི། །ཁ་རག་སྐོར་གསུམ་ཞེས་བྱར་གྲགས་པའང་ཞུས། །བདེ་མཆོག་
གྲུབ་ཐོབ་པཎ་ཆེན་ངག་དབང་གིས། །ལོ་ཙཱ་མར་པ་དོལ་པ་ལས་བརྒྱུད་པའི། །དབང་བཞིའི་ཆུ་བོ་ཡོངས་
སུ་རྫོགས་པ་དང༌། །དེ་ཡི་བསྙེན་སྒྲུབ་རྣམས་དང་ཆོས་སྐོར་ལ། །རྩ་རྒྱུད་ཀུན་སྤྱོད་ཨ་བི་དྷ་ན་དང༌། །རྡོ་
རྗེ་མཁའ་འགྲོ་དང་ནི་ཧེ་རུ་ཀ །མངོན་འབྱུང་དེ་བཞིན་ཕག་མོ་མངོན་འབྱུང་རྒྱུད། །སྒྲུབ་ཐབས་ལོ་ཧི་པ་
དང་དཀྱིལ་ཆོག་ནི། །ལ་བ་པ་ཡི་དབང་བཞི་སྙན་བརྒྱུད་བཅས།གཞན་ཡང་ནག་པོ་པ་ཡི་ཆོས་དྲུག་དང་། །
ར་ཏྲི་ར་ཡི་ཆོས་གསུམ་རྣམས་དང་ནི། །སྒྲུབ་ཐབས་ཕྲན་བུ་བདུན་ཅུ་རྩ་གཉིས་ཐོས། །རྡོ་རྗེ་མཁའ་འགྲོའི་
རྒྱུད་ལས་གསུངས་པ་ཡི།།ག་ཡ་དྷ་ར་ལས་བརྒྱུད་མ་རྒྱུད་ཀྱི།།ཉམས་ལེན་མཐར་ཐུག་ཀ་ར་ན་ཞེས་པའི། །
བསྟན་བཅོས་རྩ་འགྲེལ་བཅས་པ་བདག་གིས་ཐོས། །གསང་ཆེན་མཆོག་གི་ངེས་པའི་མན་ངག་དང༌།
བདེ་བ་མཐར་ཕྱིན་བྱེད་པའི་མན་ངག་ཀྱང༌། །ག་ཡ་དྷ་རའི་ཉམས་ལེན་མཐར་ཐུག་རྣམས། །མ་ལུས་
རྫོགས་པར་བདག་གིས་ཐོབ་པ་ཡིན། །གཞན་ཡང་སྒྲོལ་བའི་མཐར་ཐུག་གཤིན་རྗེ་གཤེད། །ནག་པོ་སྤྱི་
མི་ ་དབང་དུ་གྲགས་པ་ཡི། །ཡི་དྭགས་ཕལ་ཆེར་དཀྱིལ་འཁོར་ཆེན་པོ་རུ། །ལུང་གི་ཊཱི་ཀའི་ཚུལ་དུ་དབང་
བསྐུར་དང༌། །དེ་ཡི་ཆོས་སྐོར་རྩ་བ་འགྲེལ་བར་བཅས། ལག་ཏུ་བླང་རྒྱུ་ཕྱག་བཞེས་མདོ་བྱང་གི །མཆན་
བུ་དེ་ཡི་སྒོམ་འགྲེལ་ལ་སོགས་པ།